techiaith/cofnodycynulliad_en-cy huggingface dataset:
English: Can I thank Lynne Neagle again for making an important point about just-in-time delivering? This is something that the outgoing Confederation of British Industry director recently talked of in the context of Brexit. And the Member is absolutely right - there are hundreds of her constituents employed in the automotive sector in Torfaen, and there are 19,000 people across Wales employed in this crucial sector, and crucial because it contributes over £3.5 billion worth of revenue to the economy. Across the UK, there are more than 800,000 people employed in the automotive industry. Very recently, the likes of BMW and other major employers have been talking about their concerns over Brexit. Now, we've been working with Cardiff Business School, as well as with the Welsh automotive forum, and with sector bodies across the UK, to assess the likely impact of Brexit scenarios on the automotive industry. There are some factors that we could mitigate, but many are out of our control, and that's why it gives us very grave concern that the UK Government, and the Cabinet particularly, have not reached an agreed position on a customs union.
Welsh: A gaf fi ddiolch i Lynne Neagle unwaith eto am wneud pwynt pwysig ynghylch cyflenwi mewn union bryd? Mae hyn yn rhywbeth y bu cyfarwyddwr ymadawol Cydffederasiwn Diwydiant Prydain yn sôn amdano yn ddiweddar, yng nghyd-destun Brexit. Ac mae'r Aelod yn llygad ei lle - mae cannoedd o'i hetholwyr wedi'u cyflogi yn y sector modurol yn Nhorfaen, ac mae 19,000 o bobl ledled Cymru wedi'u cyflogi yn y sector allweddol hwn, ac mae'n allweddol am ei fod yn cyfrannu gwerth £3.5 biliwn o refeniw i'r economi. Ledled y DU, mae mwy na 800,000 o bobl wedi'u cyflogi yn y diwydiant modurol. Yn ddiweddar iawn, mae cwmnïau fel BMW a chyflogwyr mawr eraill wedi bod yn sôn am eu pryderon ynghylch Brexit. Nawr, rydym wedi bod yn gweithio gydag Ysgol Fusnes Caerdydd, yn ogystal â fforwm modurol Cymru, a chyrff y sector ledled y DU, i asesu effaith debygol senarios Brexit ar y diwydiant modurol. Mae rhai ffactorau y gallem eu lliniaru, ond mae llawer ohonynt y tu hwnt i'n rheolaeth, a dyna pam fod y ffaith nad yw Llywodraeth y DU, a'r Cabinet yn arbennig, wedi dod i gytundeb ynglŷn â'r undeb tollau yn peri cryn bryder inni.
English: Cabinet Secretary, you'll remember our exchanges in this Chamber over the concerns of the 1,000 or so jobs that could be lost if new opportunities aren't found for the Ford factory in Bridgend, in my region. And in our cross-party meeting with the Ford staff, at that time, Brexit wasn't their main concern, although I suspect it may be more of a concern now; it was, rather, their relationship with the American market. And of course, with President Trump's announcement on tariffs, you can see why this is now an immediate worry. As Welsh Government has invested heavily in offices around the world now, I wonder whether you can explain what those offices have been able to do in the meantime in order to expand opportunities for Ford across the globe. Thank you.
Welsh: Ysgrifennydd y Cabinet, fe fyddwch yn cofio ein trafodaethau yn y Siambr hon ynglŷn â'r pryderon ynghylch yr oddeutu 1,000 neu fwy o swyddi a allai gael eu colli os na ddoir o hyd i gyfleoedd newydd ar gyfer ffatri Ford ym Mhen-y-bont ar Ogwr, yn fy rhanbarth i. Ac yn ein cyfarfod trawsbleidiol gyda staff Ford, ar y pryd, nid Brexit oedd eu prif bryder, er fy mod yn amau y gallai fod yn fwy o bryder erbyn hyn; yn hytrach, eu prif bryder oedd eu perthynas â marchnad America. Ac wrth gwrs, gyda chyhoeddiad yr Arlywydd Trump ar dariffau, gallwch weld pam fod hyn bellach yn bryder uniongyrchol. Gan fod Llywodraeth Cymru wedi buddsoddi'n helaeth mewn swyddfeydd ledled y byd bellach, tybed a allwch egluro'r hyn y mae'r swyddfeydd hynny wedi gallu ei wneud yn y cyfamser i ehangu cyfleoedd ar gyfer Ford ledled y byd. Diolch.
English: Well, we're in active discussions with other employers concerning utilising the Ford site in Bridgend and in terms of growing the automotive sector in Wales. Of course, Brexit, and the uncertainties concerning Brexit, are an inhibiting factor in terms of being able to attract investment. However, through our new offices not just in north America, but across Europe, we are discussing with major automotive companies the potential to see investment come to Wales. There is also, of course, the other challenge that we've discussed at that group, which concerns the need to transition to a decarbonised economy, and in particular ensure that as many UK-based automotive manufacturers move towards hybrid and electric power trends, and ensure that they see the challenge of producing diesel-only engines in terms of the likely impact that the targets that the UK Government has set out will have on their employers. So, there are three main challenges that we need to overcome: one, the known and as yet unknown consequences of Brexit; two, the American market of course, and developing the supply chain within the UK to take advantage of any possible opportunities presented by Brexit; and then three, ensuring that manufacturers embrace the decarbonisation agenda and the move towards ultra-low emissions vehicles.
Welsh: Wel, rydym mewn trafodaethau gweithredol â chyflogwyr eraill ynghylch defnyddio safle Ford ym Mhen-y-bont ar Ogwr ac o ran tyfu'r sector modurol yng Nghymru. Wrth gwrs, mae Brexit, a'r ansicrwydd ynghylch Brexit, yn ffactor ataliol o ran gallu denu buddsoddiad. Fodd bynnag, drwy ein swyddfeydd newydd, nid yn unig yng ngogledd America, ond ledled Ewrop, rydym yn trafod y potensial i sicrhau buddsoddiad yng Nghymru gyda chwmnïau modurol mawr. Mae a wnelo hyn hefyd, wrth gwrs, â'r her arall rydym wedi'i thrafod yn y grŵp hwnnw, sy'n ymwneud â'r angen i drawsnewid i economi wedi'i datgarboneiddio, a sicrhau'n benodol fod cymaint â phosibl o weithgynhyrchwyr modurol yn y DU yn newid i ddefnyddio pŵer hybrid a thrydan, a sicrhau eu bod yn ymwybodol o'r her a ddaw yn sgil cynhyrchu peiriannau diesel yn unig o ran yr effaith debygol y bydd y targedau y mae Llywodraeth y DU wedi'u gosod yn ei chael ar eu cyflogwyr. Felly, mae tair prif her y mae angen i ni eu goresgyn: un, canlyniadau hysbys Brexit, a'r canlyniadau sydd hyd yma'n anhysbys; dau, marchnad America wrth gwrs, a datblygu'r gadwyn gyflenwi yn y DU i fanteisio ar unrhyw gyfleoedd posibl sy'n deillio o Brexit; a thri, sicrhau bod gweithgynhyrchwyr yn croesawu'r agenda ddatgarboneiddio, a'r newid i gerbydau allyriadau isel iawn.
English: I'm sure the Cabinet Secretary will agree with me that no sensible person wants to see tariffs on imports and exports of cars between Britain and the EU. In the unhappy event that the European Commission continues to block proposals for a free trade deal, it would be the EU that would come off worst because they export £3.9 billion-worth of cars to us; we export only £1.3 billion to them, and half the cars that are exported to Britain from the EU are from Germany alone. Has he seen that Rupert Stadler, the chairman of Audi, has said that there will be no winners if a trade deal wasn't struck between the EU and the UK, and it would cost jobs in Germany as well as Britain, and that Lutz Meschke from Porsche cars says failure to strike a deal would put German jobs at risk? And, of course, as a result of the Trump tariff plans, there would be massive problems created for the European car manufacturers, and that's because the EU imposes a 10 per cent tariff on cars imported from the US, whereas the US imposes only a 2.5 per cent tariff at the moment. So, it's the EU's protectionism and their own negotiating intransigence that produces these potential problems.
Welsh: Rwy'n siŵr y bydd Ysgrifennydd y Cabinet yn cytuno â mi nad oes unrhyw unigolyn call yn dymuno gweld tariffau ar fewnforio ac allforio ceir rhwng Prydain a'r UE. Pe bai'r Comisiwn Ewropeaidd, yn anffodus, yn parhau i atal cynigion am gytundeb masnach rydd, yr UE a fyddai fwyaf ar eu colled gan eu bod yn allforio gwerth £3.9 biliwn o geir i ni; dim ond gwerth £1.3 biliwn rydym yn eu hallforio iddynt hwy, ac mae hanner y ceir sy'n cael eu hallforio i Brydain o'r UE yn dod o'r Almaen. A yw wedi gweld bod Rupert Stadler, cadeirydd Audi, wedi dweud na fyddai unrhyw un yn ennill pe na bai'r UE a'r DU yn dod i gytundeb masnach, ac y byddai'n arwain at golli swyddi yn yr Almaen yn ogystal â Phrydain, a bod Lutz Meschke o gwmni ceir Porsche yn dweud y byddai methu dod i gytundeb yn peryglu swyddi yn yr Almaen? Ac wrth gwrs, o ganlyniad i gynlluniau tariff Trump, byddai hynny'n arwain at broblemau anferthol i gynhyrchwyr ceir Ewrop, oherwydd bod yr UE yn gosod tariff o 10 y cant ar geir a fewnforiwyd o'r Unol Daleithiau, tra bo'r Unol Daleithiau yn gosod tariff o 2.5 y cant yn unig ar hyn o bryd. Felly, diffyndollaeth yr Undeb Ewropeaidd a'u anhyblygrwydd hwy wrth negodi sy'n peri'r problemau posibl hyn.
English: Look, nobody wins in the scenario that we have no agreed deal, based on the negotiations that have taken place. I think one area in which the Member is absolutely right in his assessment is in saying that this shouldn't just be a debate about who is going to be the worst loser and ensuring that the UK is not the worst loser. In order to ensure that we all benefit to the maximum, and that we all lose the least, we have to have a very pragmatic approach to negotiations, and that pragmatic approach means that the Prime Minister has to drop those red lines that she's embraced over many months and adopt a position that serves the purpose of sustaining employment. And that means continued participation in a customs union and free and unfettered access to the single market. We've been consistent now for some time in our position, and I would hope that, eventually, the UK Government and its Cabinet will adopt that position too.
Welsh: Edrychwch, nid oes unrhyw un yn ennill mewn senario lle nad oes gennym gytundeb, yn seiliedig ar y trafodaethau a gafwyd. Credaf mai un man lle mae'r Aelod yn gwbl gywir yn ei asesiad yw pan fo'n ddweud y dylai hon fod yn fwy na dadl ynghylch pwy fydd fwyaf ar ei golled a sicrhau nad y DU fydd fwyaf ar ei cholled. Er mwyn sicrhau ein bod oll yn elwa i'r eithaf, a'n bod oll yn colli cyn lleied ag y bo modd, rhaid i ni fabwysiadu ymagwedd bragmatig iawn tuag at y trafodaethau, ac mae'r ymagwedd bragmatig honno'n golygu bod yn rhaid i Brif Weinidog y DU anghofio'r llinellau coch y mae wedi bod mor hoff ohonynt dros fisoedd lawer a mabwysiadu safbwynt gyda'r nod o gynnal cyflogaeth. Ac mae hynny'n golygu parhau i fod yn rhan o undeb tollau a mynediad rhydd a dirwystr at y farchnad sengl. Rydym wedi bod yn gyson ers peth amser bellach yn ein safbwynt, a gobeithio y bydd Llywodraeth y DU a'i Chabinet yn mabwysiadu'r safbwynt hwnnw yn y pen draw hefyd.
English: Local people will be better connected and will be able to take advantage of job, health and leisure opportunities. The metro will deliver four trains per hour to each of the Heads of the Valleys communities north of Cardiff Queen Street, from 2022 for Merthyr, and from 2023 for Rhymney.
Welsh: Bydd pobl leol yn fwy cysylltiedig a byddant yn gallu manteisio ar gyfleoedd swyddi, iechyd a hamdden. Bydd y metro yn darparu pedwar trên yr awr i bob un o gymunedau Blaenau'r Cymoedd i'r gogledd o orsaf Caerdydd Heol y Frenhines, o 2022 ymlaen ar gyfer Merthyr Tudful, ac o 2023 ymlaen ar gyfer Rhymni.
English: Thank you for that information, which sets out the clear benefits as we deliver the 2016 manifesto commitment in this regard. In the recent report by the Joseph Rowntree Foundation, entitled 'Effective housing for people on low incomes in the Welsh Valleys', there was a recommendation - it was recommendation 3 in fact - to improve access to employment. And the report states that employment-related initiatives can only be effective if they lead to decent, sustainable employment, and, in certain parts of Valleys, which I believe must include places like the upper Rhymney valley, that will require significant economic renewal. Now, given that there are only limited opportunities to directly intervene for the economic well-being of these communities, it seems to me that when the Welsh Government holds the levers of economic power, as with investment in the rail franchise and metro, we must make sure that our more isolated communities, like the upper Rhymney valley, are the direct beneficiaries of these projects. Can I therefore ask you, Cabinet Secretary, what you will do to ensure that this happens?
Welsh: Diolch am y wybodaeth honno, sy'n nodi'r manteision clir wrth inni gyflawni ymrwymiad maniffesto 2016 yn y cyswllt hwn. Yn yr adroddiad diweddar gan Sefydliad Joseph Rowntree, 'Effective housing for people on low incomes in the Welsh Valleys', cafwyd argymhelliad - argymhelliad 3, mewn gwirionedd - i wella mynediad at gyflogaeth. A dywed yr adroddiad mai'r unig ffordd y gall mentrau sy'n gysylltiedig â chyflogaeth fod yn effeithiol yw os ydynt yn arwain at gyflogaeth gynaliadwy o safon, ac mewn rhai rhannau o'r Cymoedd, sy'n cynnwys lleoedd fel cwm Rhymni uchaf mae'n debyg, bydd angen gwaith adnewyddu economaidd sylweddol er mwyn sicrhau hynny. Nawr, o gofio mai ychydig iawn o gyfleoedd sydd ar gael i ymyrryd yn uniongyrchol er lles economaidd y cymunedau hyn, ymddengys i mi, pan fydd ysgogiadau pŵer economaidd yn nwylo Llywodraeth Cymru, fel gyda buddsoddiad yn y fasnachfraint reilffordd a'r metro, bydd yn rhaid inni sicrhau mai ein cymunedau mwy ynysig, megis cwm Rhymni uchaf, sy'n elwa'n uniongyrchol o'r prosiectau hyn. A gaf fi ofyn i chi felly, Ysgrifennydd y Cabinet, beth y byddwch yn ei wneud i sicrhau bod hyn yn digwydd?
English: Well, I'd agree entirely with the Member that transport has a crucial role to play in regeneration and growing the economy not just in established centres of wealth, but also in more deprived areas. And Rhymney will see investment in a new bay platform, will see investment in track stabling and charging points and enhanced light maintenance. And this will support the more and bigger trains that will be coming down the line, and it's also in addition to the four services an hour from 2023. But I'm pleased to be able to tell the Member that light maintenance of the rolling stock will be undertaken at the Rhymney stabling facilities, providing, as she rightly identifies, the opportunity for employment in the future.
Welsh: Wel, buaswn yn cytuno'n llwyr â'r Aelod fod gan drafnidiaeth rôl hanfodol i'w chwarae yn adfywio a thyfu'r economi nid yn unig mewn canolfannau cyfoeth sefydledig, ond hefyd mewn ardaloedd mwy difreintiedig. A bydd Rhymni yn cael buddsoddiad mewn platfform cilfach newydd; yn gweld buddsoddi mewn mannau cadw trenau ar y trac a phwyntiau gwefru a gwelliannau o ran mân waith cynnal a chadw. A bydd hyn yn cefnogi'r trenau ychwanegol a mwy o faint a fydd yn dod yn y dyfodol, ac mae'n ychwanegol at y pedwar gwasanaeth yr awr o 2023 ymlaen. Ond rwy'n falch o allu dweud wrth yr Aelod y bydd mân waith cynnal a chadw ar y cerbydau yn cael ei gwblhau yng nghyfleusterau cadw trenau Rhymni, gan ddarparu cyfle ar gyfer cyflogaeth yn y dyfodol, fel roedd hi'n gywir i nodi.
English: Residents in the upper Valleys have often told me that one of the greatest barriers to travelling to Cardiff to seek work is not the frequency of service or necessarily the speed, but the cost. So, from that perspective, can I really welcome the agreement between Welsh Government and the new franchise holder to reduce the fares from the upper Valleys, and can I ask the Cabinet Secretary will that apply in reverse for people travelling from Cardiff up to Merthyr for work or otherwise, and will it also apply to people coming from the upper Valleys to Newport?
Welsh: Mae trigolion y Cymoedd uchaf wedi dweud wrthyf sawl tro mai un o'r rhwystrau mwyaf i deithio i Gaerdydd i chwilio am waith yw'r gost, ac nid amlder y gwasanaeth na'r cyflymder o reidrwydd. Felly, o safbwynt hynny, a gaf fi groesawu'r cytundeb rhwng Llywodraeth Cymru a deiliad newydd y fasnachfraint i leihau prisiau siwrneiau o'r Cymoedd uchaf, ac a gaf fi ofyn i Ysgrifennydd y Cabinet a fydd yr un peth yn wir i bobl sy'n teithio o Gaerdydd i Ferthyr Tudful i weithio neu fel arall, ac a fydd hefyd yn wir i bobl sy'n dod o'r Cymoedd uchaf i Gasnewydd?
English: Yes, the aim with flatlining is to make sure that those who are accessing opportunities or coming from those communities at the Heads of the Valleys pay less, making sure that we bring a degree of equality of opportunity in terms of access and job opportunities. It's worth saying that one of the major barriers facing people who are not in work is the cost and availability of transport, and I identified one particular statistic that is of great concern to me and that is that 20 per cent of young people in the north-east of Wales are unable to get to their job interviews because they can't afford or access public transport. That is not acceptable in the twenty-first century, and I think the concessionary schemes and the flatlining agreement that we've reached with the operator and development partner are crucial in ensuring that everybody has access to employment opportunities.
Welsh: Ie, y nod gyda gwastatáu yw sicrhau bod y bobl sy'n manteisio ar gyfleoedd neu'n dod o'r cymunedau ym Mlaenau'r Cymoedd yn talu llai, gan wneud yn siŵr ein bod yn darparu rhywfaint o gyfle cyfartal o ran mynediad a chyfleoedd gwaith. Mae'n werth dweud mai un o'r prif rwystrau sy'n wynebu pobl nad ydynt mewn gwaith yw cost ac argaeledd trafnidiaeth, a nodais un ystadegyn penodol sy'n peri cryn bryder i mi, sef nad yw 20 y cant o bobl ifanc yng ngogledd-ddwyrain Cymru yn gallu mynychu eu cyfweliadau gwaith gan na allant fforddio neu gael mynediad at drafnidiaeth gyhoeddus. Nid yw hynny'n dderbyniol yn yr unfed ganrif ar hugain, a chredaf fod y cynlluniau teithio rhatach a'n cytundeb gwastatáu gyda'r gweithredwr a'r partner datblygu yn hanfodol er mwyn sicrhau bod pawb yn cael mynediad at gyfleoedd gwaith.
English: Thank you very much. Before I start, I will explain that these are questions to you, not the Minister for heritage or the Minister for the Welsh language. I'd like to start by congratulating all of those businesses that have a healthy and constructive attitude towards the Welsh language, not only because they support the language and our culture but because they see a value in using the language in their businesses. But, of course, there are exceptions. So, given the insulting comments made by one company, which I won't name, about the language over the last few days, do you believe that we can always rely on goodwill among private companies to respect and use the Welsh language?
Welsh: Diolch yn fawr iawn. Cyn i mi ddechrau, fe wnaf i egluro: cwestiynau i chi yw'r rhain, nid i'r Gweinidog dros dreftadaeth na'r iaith. Buaswn i'n licio dechrau trwy longyfarch yr holl fusnesau hynny sydd ag agwedd iach ac adeiladol tuag at y Gymraeg, nid yn unig oherwydd eu bod nhw'n cefnogi'r Gymraeg a'n diwylliant ni, ond hefyd oherwydd eu bod nhw'n gweld gwerth i ddefnyddio'r Gymraeg yn eu busnes. Ond, wrth gwrs, mae yna eithriadau. Felly, o ystyried sylwadau gwbl sarhaus gan un cwmni - ni wnaf ei enwi - am yr iaith dros y dyddiau diwethaf, a ydych chi'n credu y gallwn ni wastad ddibynnu ar ewyllys da cwmnïau preifat i barchu a defnyddio'r iaith Gymraeg?
English: I don't think we can necessarily rely on goodwill alone; I think what it requires is goodwill, a degree of co-operation with Welsh Government, but also a recognition that if you are to be successful in business, particularly in the retail sector - and the company that the Member has not named is part of the retail sector - you need to engage with the community upon which you, basically, survive. If you're alienating a significant proportion of that community, you should not expect their custom. And so, it makes not just good business sense to adopt and embrace the Welsh language, but I think it also makes good commercial sense, because you can add value to your product and your services by using something that is unique, and the language is absolutely unique to Wales.
Welsh: Ni chredaf y gallwn ddibynnu ar ewyllys da yn unig o reidrwydd; credaf mai'r hyn sydd ei angen yw ewyllys da, rhywfaint o gydweithredu â Llywodraeth Cymru, ond cydnabyddiaeth hefyd, os ydych am fod yn llwyddiannus mewn busnes, yn enwedig yn y sector manwerthu - ac mae'r cwmni nad yw'r Aelod wedi'i enwi yn rhan o'r sector manwerthu - mae angen i chi ymgysylltu â'r gymuned rydych yn dibynnu arni, yn y bôn, i oroesi. Os ydych yn gelyniaethu cyfran sylweddol o'r gymuned honno, ni ddylech ddisgwyl iddynt fod yn gwsmeriaid. Ac felly, nid yn unig ei bod yn gwneud synnwyr busnes da i fabwysiadu a chroesawu'r iaith Gymraeg, ond mae hefyd yn gwneud synnwyr masnachol da, gan y gallwch ychwanegu gwerth at eich cynnyrch a'ch gwasanaethau drwy ddefnyddio rhywbeth sy'n unigryw, ac mae'r iaith yn hollol unigryw i Gymru.
English: That's entirely right. Also, in highlighting those businesses that are already working positively, it strikes me that those businesses themselves should be used to encourage other businesses to be more positive towards the language, particularly bearing in mind the major contribution that the private sector can make in terms of reaching the target of a million Welsh speakers. Why, therefore, might I ask, was there no appeal for businesses to extend their support and use of the Welsh language as one of the core calls to action of your economic strategy, particularly where companies have been in receipt of Government funds?
Welsh: Mae hynny'n hollol iawn. Eto, o dynnu sylw at y busnesau hynny sydd eisoes yn gweithredu'n gadarnhaol, mae o'n fy nharo i y dylai'r busnesau hynny eu hunain gael eu defnyddio i annog busnesau eraill i fod yn fwy cadarnhaol tuag at yr iaith, yn enwedig hefyd o ystyried y cyfraniad mawr y gall y sector breifat ei wneud tuag at gyrraedd y nod o filiwn o siaradwyr Cymraeg. Pam felly, os caf fi ofyn, nad oedd apêl ar fusnesau i ymestyn eu cefnogaeth a'u defnydd o'r Gymraeg fel un o alwadau gweithredu craidd eich strategaeth economaidd chi ac yn enwedig lle mae yna gwmnïau wedi derbyn arian Llywodraeth?
English: Of course, with the economic contract, that's designed to drive inclusive growth and then the calls to action is a new lens through which we'll be supporting businesses, intended to drive down the productivity gap between ourselves and many European countries. Within the economic contract, which is, I repeat, designed to drive inclusive growth, there is a certain point in the criteria to promote fair work, and fair work means that we have to ensure that people have access to good-quality jobs and that they're able to utilise their skills, and that includes, of course, being able to speak in the tongue that people choose to speak. I think the economic contract, in driving inclusive growth, won't just be of benefit in terms of reducing the gap in inequality in terms of wealth and well-being, but it will also be of assistance in making sure that we reduce the gap between those people who are working or living in Welsh-speaking communities, often in more rural and deprived areas, and those more successful economies in intensely urban areas.
Welsh: Wrth gwrs, gyda'r contract economaidd, fe'i cynlluniwyd i sbarduno twf cynhwysol, a bydd y galwadau i weithredu yn lens newydd y byddwn yn cefnogi busnesau drwyddi, gyda'r bwriad o leihau'r bwlch cynhyrchiant rhyngom a llawer o wledydd Ewrop. O fewn y contract economaidd, a gynlluniwyd, dywedaf eto, er mwyn sbarduno twf cynhwysol, ceir pwynt penodol yn y meini prawf ar gyfer hyrwyddo gwaith teg, ac mae gwaith teg yn golygu bod yn rhaid inni sicrhau bod gan bobl fynediad at swyddi o ansawdd da a'u bod yn gallu defnyddio'u sgiliau, ac mae hynny'n cynnwys, wrth gwrs, y gallu i siarad yr iaith y mae pobl yn dewis ei siarad. Credaf y bydd y contract economaidd, wrth sbarduno twf cynhwysol, nid yn unig o fudd i leihau'r bwlch mewn anghydraddoldeb o ran cyfoeth a lles, ond bydd o gymorth hefyd i sicrhau ein bod yn lleihau'r bwlch rhwng y bobl sy'n gweithio neu sy'n byw mewn cymunedau Cymraeg eu hiaith, yn aml mewn ardaloedd mwy gwledig a difreintiedig, a'r economïau mwy llwyddiannus hynny mewn ardaloedd trefol iawn.